Juuriksoo jätkas samas vaimus: "Teate isegi, et olukord on kriitiline. Te kardate võib-olla vallarahvast, aga meie siin tahame sind kaitsta, kuna oled käitunud küllalt inimlikult." Vallavalitsuses  kuulas seda vestlust pealt vallaametnik, Juuriksoo tulevane abikaasa. Täitevkomitee esimees olevat pärast kõnet olnud hirmus 1öödud. Uks verine kommunist nõudnud Punaarmee üksuste kohalekutsumist, millele esimees vastanud, et metsavennad on paremini organiseeritud kui meie. Pole mõtet seda teha. Koppel olnud löödud ka seetõttu, et oli omaenda pere juba ära saatnud Venemaale. Metsavennad nõudsid täitevkomitee esimehelt ka enda käsutusse Pärivere sovhoosi autot. See tuligi kohale.